મ્યુનિસિપલ સત્તાધિકારીઓ હવે દાવો કરે છે કે એ નાસ્તાના કારખાનાના માલિકે એને ચલાવવા માટેની આવશ્યક પરવાનગીઓ લીધી ન હતી. તેવી જ રીતે, સંખ્યાબંધ કાર્યકરોએ એવો દાવો કર્યો હતો કે તેઓએ કમલા મિલ્સ કૉમ્પ્લેક્સમાં (ઇમારત) ગેરકાયદેસર બાંધકામો વિશે સત્તાધિકારીઓને ચેતવ્યા છે, જેમાં મોટી સંખ્યામાં સારી સુવિધાવાળી-આધુનિક ઘણી ઇટરી અને પબ બનાવવામાં આવ્યાં છે. પબ પખવાડિયામાં બંધ થયા પછી પાછું ખોલવામાં આવ્યુ, પરંતુ કોઈ કાર્યવાહી થઈ નહિ. મૂંબઈમાં પૂરી રીતે સક્રિયપણે અથવા કેટલાક અંશે ભાગીદારીમાં રાજકારણીઓની સહભાગિતામાં બિનઆયોજિત-ગેરકાયદેસર બાંધકામ અને મિલ-જમીન પર ધંધાકીય અને રહેણાંક ઇમારતોના નિર્માણના કિસ્સાઓ આવરનવાર બનતા હોય છે. બીજા શહેરો કે નગરોમાં પણ પરિસ્થિતિ કંઈ ખાસ જૂદી નથી. દેશભરમાં, નાના કે મોટા વ્યાપારી મથકો તેમજ નિવાસી ઇમારતોમાં, ભ્રષ્ટ અને નિહિત હિતોએ રાજયનું નિયમન કર્યું છે. હવે એ તો સ્પષ્ટ છે કે, યોગ્ય કાયદાની કમી કંઈ અસલી સમસ્યા નથી, પરંતુ ભય અથવા તરફેણ વગરનું એનું કડક અમલીકરણ સમસ્યા બને છે.